**NOVE FORME DRAMSKOG KAZALIŠTA I DRAMSKA PEDAGOGIJA**

Sažetak

U radu se opisuju nove forme dramskog kazališta te integracija novih tehnologija i inovativnih pristupa u dramsko-pedagoški rad. Suvremeno dramsko kazalište razvija se kroz tehnološke i multimedijalne elemente koji obogaćuju kazališni izraz. U radu je prikazan odnos kazališta i tehnologije kroz povijest i napravljena je nomenklatura novih formi dramskog kazališta. Osim toga prikazane su dramske radionice s djecom različite dobi, gdje su digitalni alati, poput mobitela i projektora, korišteni za poticanje eksperimentiranja s formom. Tehnologija otvara nove mogućnosti za prikazivanje sadržaja, otvaraju se novi načini interakcije s publikom, olakšava vizualizacija apstraktnih koncepata i pristup informacijama. U analizi radionica uočeno je da su mlađa djeca imala ograničen interes za složenije digitalne aktivnosti, dok su starija djeca uspješno koristila tehnologiju za improvizaciju. Prilagodba tehnologije interesima djece i ciljevima dramskog rada ključna je za iskorištavanje prednosti koje tehnologija nudi. Nove forme dramskog kazališta i digitalne tehnologije obogaćuju dramsku pedagogiju, te potiču na razmišljanje o našem položaju u digitalnoj eri.

**Ključne riječi**: digitalni alati, nove forme, intermedijalnost, multimedija, tehnologija, dramska pedagogija, dramska radionica, koncept prostora, koncept živosti, improvizacija